Period: Old Babylonian
Genre: Literary
Transliteration:
<SURFACE>
i₃-a lum-lum u₃-luh-ha sud-sud
dumu-gir₁₅ giri₁₇-zal diŋir-re-e-ne
gud lipiš-tuku me₃-a gub-ba
en <unk> {d}gilgameš₂ unug{ki}ta mi₂ dug₄-ga
unug{ki}ga lu₂ ba-uš₂ ur₅ ba-sag₃
lu₂ u₂-gu ba-an-de₂ šag₄ hul...
bad₃-da su-ŋu₁₀...
lu₂ a-a ib₂-dirig-ge₄ igi...
ur₅ im-ma-uš₂ šag₄ im-ma-sag₃
zag nam-til-la saŋ im-gi₄-a
irigal kur nam-gu₂-ka-ke₄ lu₂ la-ba-an-da₁₃-da₁₃-a
sud-da kur-ra la-ba-an-gib-be₂-a
daŋal-la kur-ra la-ba-an-šu₂-šu₂-a
zag ŋuruš til-la saŋ til-la-bi-še₃ la-ba-ra-ab-ed₃-de₃-a
zi ama ugu-ŋu₁₀ {d}nin-sumun₂-ka a-a-ŋu₁₀...
diŋir-ŋu₁₀ {d}en-ki en...
...me...ta
...
...šub
...du₃-du₃ <unk> bi-še₃ ga-am₃-til
...šub-ba...
...gu₃ mu-na-de₂-e
...i-in-ku₄-ku₄-de₃-en
...he₂-da-an-zu
...i-in-ku₄-ku₄-de₃-en
{d}utu he₂-da-an-zu
kur-ra dim₂-ma-bi {d}utu-kam
...dim₂-ma-bi šul {d}utu-kam
{d}utu an-na-ke₄ suh₁₀ za-gin₃ mu-un-keše₂
saŋ il₂-la mu-un-ŋen
{d}gilgameš₂ en kul-aba{ki}ke₄ šu-ni ŋidru kug giri₁₇-na ba-ab-tab
{d}utu kur-še₃ i-in-ku₄-ku₄-de₃-en he₂-me-en a₂-tah-ŋu₁₀
kur-erin-kud i-in-ku₄-ku₄-de₃-en...a₂-tah-ŋu₁₀
...
...a-ŋi₆ du₇-du₇-gin₇...gaba ra-ra
7(diš)-kam-ma nim-gin₇ i₃-ŋir₂-ŋir₂-re a₂-bi-še₃ lu₂ nu-ub-gur-e
e-ne-ne an-na mul-la-me-eš ki-a har-ra-an zu-me-eš
an-na mul...
ki-a kaskal aratta{ki}...
...ŋiri₃-bal zu-me-eš
tum₁₂{mušen}gin₇ ab-lal kur-ra zu-me-eš
ma₂-ur₃-ma₂-ur₃ hur-saŋ-ŋa₂-ka he₂-mu-e-ni-tum₂-tum₂-mu-ne
...iri-ni-a zig₃-ga ba-ni-ib-ŋar
...kul-aba{ki}a si gu₃ ba-ni-in-ra
iri dam tuku dam zu-še₃ dumu tuku dumu-zu-še₃
ur-saŋ zu ur-saŋ nu-zu
dam nu-tuku dumu nu-tuku
lu₂ ur₅-a lu₂ {d}gilgameš₂-da a₂-ŋu₁₀-še₃ hu-mu-un-ak-eš
lugal iri-ta ba-ra-e₃
{d}gilgameš₂ kul-aba{ki}ta ba-ra-e₃
kur{ŋiš}erin-kud-da ŋiri₃ im-ma-ab-dab₅-be₂
hur-saŋ 1(diš)-e in-di₃-in-bal {ŋiš}erin šag₄-ga-ni...
...2(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...3(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...4(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...in-di₃-in-bal {ŋiš}erin šag₄-ga-ni nu-mu-ni-in-pad₃
...in-di₃-in-bal {ŋiš}erin šag₄-ga-ni nu-mu-ni-in-pad₃
hur-saŋ 7(diš)-kam-ma bal-e-da-ni {ŋiš}erin šag₄-ga-ni im-ma-ni-in-pad₃
{d}gilgameš₂ {ŋiš}erin-na al-sag₃-ge
arad-da-ni en-ki-du₁₀-e pa mu-un-ši-ak-e
dumu iri-na mu-un-de₃-re₇-eš-a
gu-ru-ma mu-ni-ib-gub-bu-ne
ud-bi-a ur-saŋ ur-saŋ-ra u₃-mu-un-na-te
me-lem₄...šu-gur-gin₇ i-im-te
nu₂...silim-ma i₃-nu₂
u₃...
...
...gu₃...
...i₃-nu₂...
en <unk> {d}gilgameš₂ en-še₃...
kur...ŋissu...
<unk>...
{d}gilgameš₂ i-im-zig₃ ma-mu₂-da
i-im-bu-luh u₃-sa₂-ga-am₃
igi-ni šu bi₂-in-gur₁₀ niŋ₂-me-ŋar sug₄-ga-am₃
zi ama ugu-ŋa₂ {d}nin-sumun₂-ka a-a ugu-ŋa₂ kug...
diŋir-ŋu₁₀...
...
...šag₄...
ur-saŋ-e igi-ni igi piriŋ-ŋa₂-kam
<unk> a-ni a-ŋi₆ du₇-du₇-dam
saŋ-ki-ni ŋiš-gi bi₂-gu₇-e lu₂ nu-teŋ₃-ŋe₂₆-dam
eme-a-ni ur-mah lu₂ gu₇-gin₇ uš₂ nu-šar₂-ra-ge-dam
ur-saŋ-e usu nu-mu-e-da-ŋal₂ ne-am₃ mu-un-da-ŋal₂
arad-da-ni en-ki-du₁₀-e gu₃ mu-na-de₂-e
...
zi ama...a-a-ŋa₂...
diŋir-ŋu₁₀...<unk> za...
ur-saŋ...
ŋiri₃...{kuš}e-sir₂...
ŋiri₃...{kuš}e-sir₂...
...
...u₃-mu-ni-in-kur₉
...ama ugu-ŋa₂...a-a ugu-ŋa₂ kug {d}lugal-ban₃-da
...{d}en-ki...mu-ni-in-e₃
ur-saŋ kur-ra tuš-a-zu he₂-zu-am₃
ŋiri₃ tur-tur-zu-uš {kuš}e-sir₂ tur-tur...
...gal-gal...
...kur...
...
...hur-saŋ-ŋa₂...
...7(diš)-kam-ma...
da-ga-na ba-te ŋeštug-a-ni tibir bi₂-in-ra
saŋ-ki mu-un-da-an-guru₅-uš zu₂ mu-un-da-zalag-zalag
am dab₅-ba-gin₇ <unk> mu-ni-in-šub
ur-saŋ dab₅-ba-gin₇ aškud₂ mu-ni-in-la₂
ur-saŋ-e er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
hu-wa-wa er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
ur-saŋ-e lul mu-e-sig₁₀ šu si mu-e-sa₂ nam-erim₂ mu-e-kud
zi ama...{d}nin-sumun₂-ka a-a-zu kug {d}lugal-ban₃-da
...<unk> za mu-e-ni-e₃
...saman₂ mu-ni-šub
...aškud₂...
...dumu-gir₁₅-ra šag₄-ga-ni arhuš...
arad-da-na en-ki-du₁₀-ra gu₃ mu-un-na-de₂-e
ŋa₂-nam-ma ur-saŋ-ra šu ga-am₃-bar-re-en-de₃-en
lu₂ zu-me he₂-a dur₂ kaskal-la igi me-eb-du₈-de₃-a lu₂ zu-me he₂-a
...he₂-a kilib₃-ŋu₁₀ he₂-em-mi-il₂-le
...
arad-da-a-ni en-ki-du₁₀-e mu-un-na-ni-ib-gi₄-gi₄...
...dim₂-ma nu-tuku
...nu-tuku
...nu-tuku
ur-saŋ dab₅-ba šu bar-ra-am₃
en dab₅-ba ŋi₆-par₄-še₃ gur-ra-am₃
gudug dab₅-ba hi-li-še₃ gur-ra-am₃
ud ul-le₂-a-ta a-ba-a igi im-mi-in-du₈
kaskal kur-ra mu-e-de₃-eb...<unk>...<unk>
ŋiri₃ kur-ra mu-e-de₃-eb-suh₃-suh₃-e
...ama u₃-tud-da...
...
ama tud-da-ŋu₁₀ hur-ru-um kur-ra
a-a tud-da-ŋu₁₀ hur-ru-um hur-saŋ-ŋa₂
{d}utu dili-ŋu₁₀-ne kur-ra mu-un-de₃-en-tuš-en
{d}gilgameš₂ hu-wa-wa-ra gu₃ mu-un-na-de₂-e
...<unk>...
...

Cuneiform:
<SURFACE>
𒉌𒀀𒈝𒈝𒅇𒈛𒄩𒋤𒋤
𒌉𒂠𒅗𒉌𒀭𒊑𒂊𒉈
𒄞𒀚𒌇𒀞𒀀𒁺𒁀
𒂗<unk>𒀭𒄑𒉋𒂵𒎌𒀕𒆠𒋫𒊩𒅗𒂵
𒀕𒆠𒂵𒇽𒁀𒌀𒄯𒁀𒉺
𒇽𒌑𒄖𒁀𒀭𒌤𒊮𒅆𒌨...
𒂦𒁕𒋢𒈬...
𒇽𒀀𒀀𒌈𒋛𒀀𒄄𒅆...
𒄯𒅎𒈠𒌀𒊮𒅎𒈠𒉺
𒍠𒉆𒌀𒆷𒊕𒅎𒄄𒀀
𒀍𒆳𒉆𒄘𒅗𒆤𒇽𒆷𒁀𒀭𒋺𒋺𒀀
𒋤𒁕𒆳𒊏𒆷𒁀𒀭𒄃𒁉𒀀
𒂼𒆷𒆳𒊏𒆷𒁀𒀭𒋙𒋙𒀀
𒍠𒄨𒌀𒆷𒊕𒌀𒆷𒁉𒂠𒆷𒁀𒊏𒀊𒇯𒁺𒉈𒀀
𒍣𒂼𒌋𒅗𒈬𒀭𒎏𒄢𒅗𒀀𒀀𒈬...
𒀭𒈬𒀭𒂗𒆠𒂗...
...𒈨...𒋫
...
...𒊒
...𒆕𒆕<unk>𒁉𒂠𒂵𒀀𒀭𒌀
...𒊒𒁀...
...𒅗𒈬𒈾𒌤𒂊
...𒄿𒅔𒆭𒆭𒉈𒂗
...𒃶𒁕𒀭𒍪
...𒄿𒅔𒆭𒆭𒉈𒂗
𒀭𒌓𒃶𒁕𒀭𒍪
𒆳𒊏𒁶𒈠𒁉𒀭𒌓𒄰
...𒁶𒈠𒁉𒂄𒀭𒌓𒄰
𒀭𒌓𒀭𒈾𒆤𒈹𒍝𒆳𒈬𒌧𒆟
𒊕𒅍𒆷𒈬𒌧𒁺
𒀭𒄑𒉋𒂵𒎌𒂗𒆰𒀊𒆠𒆤𒋗𒉌𒉺𒆬𒅗𒈾𒁀𒀊𒋰
𒀭𒌓𒆳𒂠𒄿𒅔𒆭𒆭𒉈𒂗𒃶𒈨𒂗𒀉𒈭𒈬
𒆳𒂞𒋻𒄿𒅔𒆭𒆭𒉈𒂗...𒀉𒈭𒈬
...
...𒀀𒈪𒌌𒌌𒁶...𒃮𒊏𒊏
𒐌𒄰𒈠𒉏𒁶𒉌𒄈𒄈𒊑𒀉𒁉𒂠𒇽𒉡𒌒𒄥𒂊
𒂊𒉈𒉈𒀭𒈾𒀯𒆷𒈨𒌍𒆠𒀀𒄯𒊏𒀭𒍪𒈨𒌍
𒀭𒈾𒀯...
𒆠𒀀𒆜𒇶𒆠...
...𒄊𒁄𒍪𒈨𒌍
𒌅𒄷𒁶𒀊𒇲𒆳𒊏𒍪𒈨𒌍
𒈣𒃡𒈣𒃡𒄯𒊕𒂷𒅗𒃶𒈬𒂊𒉌𒁺𒁺𒈬𒉈
...𒌷𒉌𒀀𒍣𒂵𒁀𒉌𒅁𒃻
...𒆰𒀊𒆠𒀀𒋛𒅗𒁀𒉌𒅔𒊏
𒌷𒁮𒌇𒁮𒍪𒂠𒌉𒌇𒌉𒍪𒂠
𒌨𒊕𒍪𒌨𒊕𒉡𒍪
𒁮𒉡𒌇𒌉𒉡𒌇
𒇽𒄯𒀀𒇽𒀭𒄑𒉋𒂵𒎌𒁕𒀉𒈬𒂠𒄷𒈬𒌧𒀝𒌍
𒈗𒌷𒋫𒁀𒊏𒌓𒁺
𒀭𒄑𒉋𒂵𒎌𒆰𒀊𒆠𒋫𒁀𒊏𒌓𒁺
𒆳𒄑𒂞𒋻𒁕𒄊𒅎𒈠𒀊𒆪𒁉
𒄯𒊕𒁹𒂊𒅔𒋾𒅔𒁄𒄑𒂞𒊮𒂵𒉌...
...𒈫𒄰𒈠𒅔𒋾𒅔𒁄𒄑𒂞𒊮𒂵𒉌𒉡𒈬𒉌𒅔𒅆𒊒
...𒐈𒄰𒈠𒅔𒋾𒅔𒁄𒄑𒂞𒊮𒂵𒉌𒉡𒈬𒉌𒅔𒅆𒊒
...𒐉𒄰𒈠𒅔𒋾𒅔𒁄𒄑𒂞𒊮𒂵𒉌𒉡𒈬𒉌𒅔𒅆𒊒
...𒅔𒋾𒅔𒁄𒄑𒂞𒊮𒂵𒉌𒉡𒈬𒉌𒅔𒅆𒊒
...𒅔𒋾𒅔𒁄𒄑𒂞𒊮𒂵𒉌𒉡𒈬𒉌𒅔𒅆𒊒
𒄯𒊕𒐌𒄰𒈠𒁄𒂊𒁕𒉌𒄑𒂞𒊮𒂵𒉌𒅎𒈠𒉌𒅔𒅆𒊒
𒀭𒄑𒉋𒂵𒎌𒄑𒂞𒈾𒀠𒉺𒄀
𒀴𒁕𒉌𒂗𒆠𒄭𒂊𒉺𒈬𒌧𒅆𒀝𒂊
𒌉𒌷𒈾𒈬𒌧𒉈𒁻𒌍𒀀
𒄖𒊒𒈠𒈬𒉌𒅁𒁺𒁍𒉈
𒌓𒁉𒀀𒌨𒊕𒌨𒊕𒊏𒅇𒈬𒌧𒈾𒋼
𒈨𒉈...𒋗𒄥𒁶𒄿𒅎𒋼
𒈿...𒁲𒈠𒉌𒈿
𒅇...
...
...𒅗...
...𒉌𒈿...
𒂗<unk>𒀭𒄑𒉋𒂵𒎌𒂗𒂠...
𒆳...𒄑𒈪...
<unk>...
𒀭𒄑𒉋𒂵𒎌𒄿𒅎𒍣𒈠𒊬𒁕
𒄿𒅎𒁍𒈛𒅇𒁲𒂵𒀀𒀭
𒅆𒉌𒋗𒉈𒅔𒆥𒃻𒈨𒃻𒋤𒂵𒀀𒀭
𒍣𒂼𒌋𒅗𒂷𒀭𒎏𒄢𒅗𒀀𒀀𒌋𒅗𒂷𒆬...
𒀭𒈬...
...
...𒊮...
𒌨𒊕𒂊𒅆𒉌𒅆𒊊𒂷𒄰
<unk>𒀀𒉌𒀀𒈪𒌌𒌌𒁮
𒊕𒆠𒉌𒄑𒄀𒉈𒅥𒂊𒇽𒉡𒋼𒂷𒁮
𒅴𒀀𒉌𒌨𒈤𒇽𒅥𒁶𒌀𒉡𒊹𒊏𒄀𒁮
𒌨𒊕𒂊𒀉𒆗𒉡𒈬𒂊𒁕𒅅𒉈𒀀𒀭𒈬𒌧𒁕𒅅
𒀴𒁕𒉌𒂗𒆠𒄭𒂊𒅗𒈬𒈾𒌤𒂊
...
𒍣𒂼...𒀀𒀀𒂷...
𒀭𒈬...<unk>𒍝...
𒌨𒊕...
𒄊...𒋢𒂊𒁍...
𒄊...𒋢𒂊𒁍...
...
...𒅇𒈬𒉌𒅔𒆭
...𒂼𒌋𒅗𒂷...𒀀𒀀𒌋𒅗𒂷𒆬𒀭𒈗𒌉𒁕
...𒀭𒂗𒆠...𒈬𒉌𒅔𒌓𒁺
𒌨𒊕𒆳𒊏𒆪𒀀𒍪𒃶𒍪𒀀𒀭
𒄊𒌉𒌉𒍪𒍑𒋢𒂊𒁍𒌉𒌉...
...𒃲𒃲...
...𒆳...
...
...𒄯𒊕𒂷...
...𒐌𒄰𒈠...
𒁕𒂵𒈾𒁀𒋼𒉿𒀀𒉌𒋳𒉈𒅔𒊏
𒊕𒆠𒈬𒌧𒁕𒀭𒍀𒍑𒅗𒈬𒌧𒁕𒌓𒌓
𒄠𒆪𒁀𒁶<unk>𒈬𒉌𒅔𒊒
𒌨𒊕𒆪𒁀𒁶𒀉𒈹𒈬𒉌𒅔𒇲
𒌨𒊕𒂊𒀀𒅆𒅎𒈠𒀭𒅆𒊒𒅊𒅊𒉌𒂷𒂷
𒄷𒉿𒉿𒀀𒅆𒅎𒈠𒀭𒅆𒊒𒅊𒅊𒉌𒂷𒂷
𒌨𒊕𒂊𒈜𒈬𒂊𒋧𒋗𒋛𒈬𒂊𒁲𒉆𒉈𒊒𒈬𒂊𒋻
𒍣𒂼...𒀭𒎏𒄢𒅗𒀀𒀀𒍪𒆬𒀭𒈗𒌉𒁕
...<unk>𒍝𒈬𒂊𒉌𒌓𒁺
...𒂠𒁍𒉣𒂠𒌅𒈬𒉌𒊒
...𒀉𒈹...
...𒌉𒂠𒊏𒊮𒂵𒉌𒃣...
𒀴𒁕𒈾𒂗𒆠𒄭𒊏𒅗𒈬𒌧𒈾𒌤𒂊
𒂷𒉆𒈠𒌨𒊕𒊏𒋗𒂵𒀀𒀭𒁇𒊑𒂗𒉈𒂗
𒇽𒍪𒈨𒃶𒀀𒂉𒆜𒆷𒅆𒈨𒅁𒂃𒉈𒀀𒇽𒍪𒈨𒃶𒀀
...𒃶𒀀𒆸𒆸𒈬𒃶𒅎𒈪𒅍𒇷
...
𒀴𒁕𒀀𒉌𒂗𒆠𒄭𒂊𒈬𒌧𒈾𒉌𒅁𒄄𒄄...
...𒁶𒈠𒉡𒌇
...𒉡𒌇
...𒉡𒌇
𒌨𒊕𒆪𒁀𒋗𒁇𒊏𒀀𒀭
𒂗𒆪𒁀𒈪𒆦𒂠𒄥𒊏𒀀𒀭
𒄴𒈨𒆪𒁀𒄭𒇷𒂠𒄥𒊏𒀀𒀭
𒌓𒌌𒉌𒀀𒋫𒀀𒁀𒀀𒅆𒅎𒈪𒅔𒂃
𒆜𒆳𒊏𒈬𒂊𒉈𒅁...<unk>...<unk>
𒄊𒆳𒊏𒈬𒂊𒉈𒅁𒄗𒄗𒂊
...𒂼𒅇𒌅𒁕...
...
𒂼𒌅𒁕𒈬𒄯𒊒𒌝𒆳𒊏
𒀀𒀀𒌅𒁕𒈬𒄯𒊒𒌝𒄯𒊕𒂷
𒀭𒌓𒀸𒈬𒉈𒆳𒊏𒈬𒌧𒉈𒂗𒆪𒂗
𒀭𒄑𒉋𒂵𒎌𒄷𒉿𒉿𒊏𒅗𒈬𒌧𒈾𒌤𒂊
...<unk>...
...